ར་ལོའི་བླ་མ་མར་མེ་མཛད།
༢། མཐུ་སྟོབས་དབང་ཕྱུག་རྗེ་བཙུན་རྭ་ལོ་ཙཱ་བའི་རྣམ་པར་ཐར་པ་ཀུན་
ཁྱབ་སྙན་པའི་རྔ་སྒྲ་ཞེས་བྱ་བ་བཞུགས་སོ།།
རྩོམ་པ་པོ་རྭ་ཡེ་ཤེས་སེང་གེ། མཚོ་སྔོན་མི་རིགས་དཔེ་སྐྲུན་ཁང༌། ༡༩༩༢
ལོའི་ཟླ་ ༧ ཤོག་ ༩ ཕྲེང་། ༡༧ ལས།
དེ་ནས་ནུབ་གཅིག་གི་མནལ་ལམ་དུ། བུད་མེད་སྔོ་སངས་ལུས་ཐམས་ཅད་
ཏིལ་མར་གྱིས་བྱུག་པ། གཅེར་བུ་རུས་རྒྱན་ཅན་བཞི་བྱུང་ནས་གླུ་འདི་སྐད་ལེན་ནོ།
ཨེ་མ་སྐལ་ལྡན་རིགས་ཀྱི་བུ།། སྦྱངས་པ་ལས་སད་བསོད་ནམས་ཅན།། དད་བརྩོན་
ཤེས་རབ་ལྡན་པ་ཁྱོད།། འདི་རུ་མ་སྡོད་བལ་པོར་སོང་།། དེ་ན་ཁྱོད་ཀྱི་བླ་མ་ནི།།
མར་མེ་མཛད་དཔལ་ཞེས་བྱ་བཞུགས།། དེ་ལ་ཟབ་མོའི་གདམས་པ་ཞུས།། འགྲོ་དོན་
མཛོད་ཅིག་རིགས་ཀྱི་བུ།། ཟེར་ནས་ནམ་མཁར་འཕུར་སོང་བ་རྨིས་སོ།
དེར་གཉིད་སད་པ་ན། སྔར་མེད་པའི་ཏིང་ངེ་འཛིན་བཟང་པོ་རྒྱུད་ལ་སྐྱེས།
མཆི་མ་འཁྲུགས་པའི་དད་པ་དྲག་པོ་བྱུང་སྟེ། མྱུར་དུ་མཇལ་བའི་གསོལ་བ་མང་པོ་
བཏབ།
ཡང་། དེའི་ཤོག ༡༣ ཕྲེང་། ༡༩ ལས།
དེ་ནས་བྲག་ཟུར་གཅིག་ནས་ཡར་བྱོན་པ་དང་བྲག་དཀར་པོ་གླང་པོ་ཆེ་ཉལ་
བ་འདྲ་བའི་སྟེང་ན་སྤང་གཤོངས་བདེ་ལ་ཡངས་པ། མེ་ཏོག་སྣ་ཚོགས་སྐྱེས་པ། ཆུ་
148

རྭ་ལོའི་བླ་མ་མར་མེ་མཛད།
བོ་དང་ཆུ་ཕྲན་དུ་མ་འབབ་པ། བྱ་སྐད་སྙན་པར་སྒྲོགས་པ། མཐའ་ནགས་འཐུག་པོས་
བསྐོར་བ། དབེན་ཞིང་ཁམས་དྭངས་པ་ཞིག་གི་དབུས་ན་བླ་མའི་གཟིམས་སྤྱིལ་འདུག་
པར་སླེབས་ཏེ་བླ་མ་དང་མཇལ།
དར་ཡུག་བདུན་ཡོད་པ་ཕྱག་རྟེན་དུ་ཕུལ་བས་བླ་
མའི་ཞལ་ནས། ཁྱོད་ན་ནིང་ནས་འོང་ཐད་པ་ལ། ད་བར་མི་འོང་བ་ཅི་ཡིན་གསུངས།
དེ་རྐྱེན་གཅིག་གིས་མ་ཐོན་པ་ལགས། ད་གདམས་པ་ཟབ་པ་གཅིག་ཞུ་འཚལ། ཞུས་
པས། བླ་མའི་ཞལ་ནས། འོ་དེ་ཚུགས་བྱ། དབང་ཡོན་ཅི་འདུག་ཕུལ་ཅིག་གསུངས།
སྔར་བསྒྲུབས་པའི་གསེར་རྣམས་ཕུལ་བས། ད་རུང་ཡོད་ན་ཕུལ་གསུངས། གོས་ཕུད་
ནས་ཕུལ་བས། ད་རུང་ཕུལ་གསུངས། ལུས་ངག་ཡིད་གསུམ་འབུལ་ཞུས་པས། དེར་
བླ་མ་མཉེས་ཏེ། བོད་ཀྱི་དད་པ་ལ་འགྱུར་ལྡོག་མི་འདུག་གསུངས།
དེ་ནས་བླ་མའི་ཞལ་ནས། ད་དབང་བྱེད་པ་ལ་ཚོགས་འཁོར་ཤོམས་ཤིག་
གསུངས་ནས་གསེར་རྣམས་ཚུར་ལ་གནང༌། དེར་གསེར་སྲང་གསུམ་གྱིས་ཚོགས་
འཁོར་བྱས། བདུན་གྱི་དབང་ཡོན་བྱས་ཏེ་གདམས་པ་ཞུས་པས། དཔལ་རྡོ་རྗེ་ཕག་
མོའི་དབང་བསྐུར་ཏེ། རྒྱུད་སྒྲུབ་ཐབས་ལས་ཚོགས་དང་བཅས་པ་རྫོགས་པར་གནང་།
ཡང༌། དེའི་ཤོག ༡༦ ཕྲེང་། ༡ ལས།
བླ་མའི་ཞལ་ནས། བུ་ཁྱོད་ཀྱིས་ལྷ་འདྲེ་དྲག་པོ་ལ་མ་བདོས་སམ།
མུ་སྟེགས་པའི་ངན་སྔགས་མ་བྱུང་ངམ། བླ་མ་དང་ཆོས་ཀྱི་དམ་ཚིག་མ་ཉམས་སམ།
མདང་རྨི་ལམ་ན་གསེར་གྱི་མཆོད་རྟེན་ཞིག་མགོ་མཇུག་ལྡོག་པ་རྨིས། ཉི་ཟླ་གཉིས་པོ་
ཐང་ལ་ལྷུང་བ་རྨིས། ད་ནངས་ཁྱོད་བྱོན་པས་རྟགས་ངན་གསུངས། དེར་མུ་སྟེགས་
149

ར་ལོའི་བླ་མ་མར་མེ་མཛད།
པ་དང་འགྲས་ཚུལ་ཞུས་པས། བླ་མའི་ཞལ་ནས། མ་བཟང་། མ་བཟང་། པུརྞ་ནག་
པོ་དེ་མུ་སྟེགས་སུམ་བརྒྱའི་ནང་ནས་མཐུ་ཆེ་བ་ཡིན། རྒྱ་བལ་གྱི་ཆོས་པ་མང་པོའང་
དེས་བཀྲོང༌། ད་མཐུ་བཟློག་ལ་ཟབ་དགོས། དེ་ཡང་གཞན་གྱིས་མི་ཕན་ཏེ། ང་ལ་
ཨུཥཱིའི་བཟློག་པ་ཟབ་མོ་ཞིག་ཡོད་པས་དེ་སྦྱིན་ནོ་གསུངས།
དེར་གསེར་སྲང་གང་ཕུལ་ནས་ཨུཥིའི་གདམས་པ་ཕྱག་ལེན་དང་བཅས་པ་
རྫོགས་པར་ཞུས།
ཡང༌། དེའི་ཤོག ༡༧ ཕྲེང༌། ༥ ལས།
དེར་རྭ་ཆེན་གྱི་དགོངས་པ་ལ། ཕྱིར་བཟློག་འདིའི་ཟབ་ལུགས་ཀྱི། ད་དུང་
བསྐྱེད་རྫོགས་སམ་ཆ་ལག་མང་དུ་ཡོད་དེ་འོང་སྙམ་ནས་བླ་མ་ལ་ཞུས་པས། བླ་མའི་
ཞལ་ནས་ད་ལྷག་མ་མེད། གདམས་པ་ཐམས་ཅད་རྫོགས་པར་བྱིན་ཟིན་པས་ཉམས་
སུ་ལོངས་ཤིག་གསུངས། དེ་ནས་རྭ་ཆེན་གྱི་གསེར་ལྷག་མ་ཐམས་ཅད་བླ་མ་ལ་ཕུལ།
ཕྱག་དང་བསྐོར་བ་བྱས་ནས་བོད་དུ་ཆས་བྱོན་པས་ནི་པཱ་ལའི་ཚོང་འདུས་སུ་སླེབས་པ་
དང་། རྒྱབ་ནས་འཐེན་འཐེན་བྱེད་པ་གཅིག་བྱུང་ནས་བལྟས་པས་བུད་མེད་ཤིན་ཏུ་
མཛེས་པ་ལུས་ཐམས་ཅད་གསེར་གཡུས་བརྒྱན་པ་གཅིག་ན་རེ། ཁྱོད་གདམས་པ་མ་
རྫོགས་པར་གར་འགྲོ་བ་ཡིན་ཟེར། ངས་གདམས་པ་རྫོགས་པར་ཞུས་ཟིན། ད་བོད་
དུ་འགྲོ་སྙམ་སྨྲས་པས། མོ་ན་རེ། སྙིང་པོ་དོར་ནས་ཡལ་ག་ལ་འཇུ་བ་ཡ་ཆ་ཟེར།
འོ་ན་ཇི་ལྟར་བྱ་དྲིས་པས། ད་དུང་དེ་མ་ཡིན་པ་གདམས་པ་ཟབ་མོ་ཞིག་ཡོད་ཀྱི།
སླར་ལོག་ལ་ཞུས་ཤིག་ཟེར་ནས་འཇའ་ཡལ་བ་ལྟར་སོང་ངོ་།
150

རྭ་ལོའི་བླ་མ་མར་མེ་མཛད།
དེར་རྭ་ཆེན་གྱིས་སླར་ལོག་སྟེ་བླ་མའི་དྲུང་དུ་བྱོན་པ་དང་། བླ་མའི་ཞལ་
ནས་ཁྱོད་སླར་ལོག་པ་ཅི་ཡིན་གསུངས། ལོ་རྒྱུས་ཞུས་ནས། ད་དུང་གདམས་པ་ཟབ་
པ་ཞིག་ཡོད་པར་འདུག་པས་དེ་གནང་བར་ཞུས་པས། ད་གདམས་པ་གཞན་གཏན་
ནས་མེད། སློབ་མ་རྣམས་ལ་དྲིས་ན་ཤེས་གསུངས། དེར་རྭ་ཆེན་ཅུང་ཟད་ཐུགས་མ་
ཆེས་ཙ་ན། བླ་མ་ནུབ་རེ་བཞིན་ས་སྲོས་པ་དང་། ནགས་གསེབ་ན་ཕར་ལ་གཤེགས་
ཀྱིན་འདུག་པས་དེ་ནུབ་ཀྱང་སྔར་ལྟར་གཤེགས་པ་དང་། རྭ་ལོས་ཀྱང་རྗེས་སུ་འབྲང་
སྟེ་བྱོན་པས་ཤིང་སྟག་མའི་ཚལ་མེ་ཏོག་ཤིན་ཏུ་རྒྱས་པ་ཞིག་གི་དཀྱིལ་ན་བྲག་ཕུག་
གཏིང་རིང་ཙམ་ན་ཆུ་མིག་ཡོད་པ་ཞིག་འདུག་པས་བླ་མ་དེའི་ནང་ལ་བྱོན་སོང༌།
རྭ་ལོས་ཀྱང་དེར་བྱོན་ཙ་ན་ཕུག་པ་དེའི་ནང་ན་དཔལ་རྡོ་རྗེ་འཇིགས་བྱེད་ཀྱི་
ཐང་ཀ་ཞིག་བཀྲམ། དེའི་མདུན་མཆོད་པ་སྣ་ལྔ་གཅིག་ཀྱང་བཤམས་ནས་འདུག་པ་
ལ། བླ་མ་ཉིད་སྐུ་གཅེར་བུར་ཕྱུང༌། རུས་པའི་རྒྱན་ཆས་བརྒྱན་ནས་བཟླས་པ་མཛད་
ཅིང་འདུག་པས། མཐོང་བའི་མོད་ལ་མཆི་མ་འཁྲུགས་པའི་དད་པ་དྲག་པོ་སྐྱེས་ཏེ།
དགའ་བ་དང་སྐྱོ་བ་ལྷན་ཅིག་བྱུང་སྟེ། ཕྱག་གྲངས་མེད་པར་བཙལ་ནས་འདི་སྐད་
ཅེས་ཞུས་སོ།
ཀྱེ་བླ་མ་རིན་པོ་ཆེ།། དུས་གསུམ་སངས་རྒྱས་ཐམས་ཅད་ཀྱི།། ཐུགས་ཀྱི་
སྤྲུལ་པ་འགྲོ་བའི་མགོན།། བདག་ལ་ཐུགས་རྗེས་མི་གཟིགས་སམ།། ཁོ་བོས་གློ་སྙིང་
བྲང་གསུམ་པོ།། བླ་མ་རྗེ་ལ་གཏད་ལགས་ན།། བླ་མས་ཟབ་མོའི་གདམས་པ་རྣམས།།
ངོ་ལྐོག་མཛད་པ་རིགས་ལགས་སམ།། སྙིང་པོ་ཆོས་འདི་མ་གནང་བར།། གདམས་པ་
151

ར་ལོའི་བླ་མ་མར་མེ་མཛད།
ཐམས་ཅད་རྫོགས་སོ་གསུངས།། དེ་འདྲའི་འགལ་ཚིག་གསུངས་ཙ་ན།། ཁོ་བོ་སེམས་
པ་སྐྱོ་རང་སྐྱོ།། ད་ནི་ཟབ་མོའི་གདམས་ངག་འདི།། བདག་ལ་ཅིས་ཀྱང་གནང་དགོས་
ཏེ།། གཞན་དུ་ལུས་འདི་ཞིག་གྱུར་ཀྱང༌།། འདི་ནས་གཞན་དུ་འགྲོ་རེ་སྐན།། ཞེས་པ་
ཐོ་བཙུགས་ནས་བཞུགས་པས། བླ་མའི་ཞལ་ནས། སྤྱིར་གསང་སྔགས་ཟབ་ལམ་སྐད་
པ་དེ།། བཀའ་རྒྱ་མཚོའི་ནང་གི་སྙིང་པོ་ཡིན།། ཚེ་འདི་ལ་བྱང་ཆུབ་སྟེར་བྱེད་ཀྱང་།།
མི་ལས་འཕྲོ་ཆུང་ལ་སྤྱད་དབང་མེད།། སྒོས་ཟབ་ལམ་རྡོ་རྗེ་འཇིགས་བྱེད་འདི།།
སྔགས་གཞན་ལས་གནད་བཅུད་ཁྱད་པར་འཕགས།། ཆོས་ཟབ་པའི་མཐར་ཐུག་ཡིན་
ན་ཡང་།། མི་བསོད་ནམས་མེད་པའི་སྤྱོད་ཡུལ་མིན།། བཀའ་བཟང་པོ་འདི་འདྲ་ཞུ་བ་
ལ།། ནོར་རིན་ཆེན་གསེར་གྱི་ཕྱག་རྟེན་དགོས།། མ་མཁའ་འགྲོ་མཉེས་པའི་ཚོགས་
གཏོར་དགོས།། ཕ་བླ་མ་མཉེས་པའི་ཞབས་ཏོག་དགོས།། གཞི་འགྱུར་བ་མེད་པའི་
དད་པ་དགོས།། སྡུག་དཀའ་དཔྱད་བཟོད་པའི་སྙིང་རུས་དགོས།། ཚུལ་དེ་ལྟར་ནུས་
ན་གདམས་པ་སྦྱིན།། དེ་མ་ཡིན་ཀུན་ལ་སྟེར་བ་འཕངས།། ངས་དཔེ་མཁྱུད་བྱས་པ་
མ་ཡིན་ཏེ།། ཆོས་འདི་ལ་མཁའ་འགྲོའི་སྲོག་སྙིང་གནས།། དེ་འཆལ་པར་བཏང་ན་
བཀའ་ཆད་འབྱུང་།། ཁྱོད་ཨུ་ཚུགས་མ་ཆེ་རིགས་ཀྱི་བུ།། ཞེས་གསུངས་ཏེ་མི་སྣང་
བར་ཐལ་ལོ།
ཡང་། དེའི་ཤོག ༢༨ ཕྲེང༌། ༡2 ལས།
དེ་ནས་བྲག་རྩ་གཅིག་ཏུ་གཟིམས་པས། བུད་མེད་དེས་བཟའ་བཏུང་མང་
དུ་བྱིན། ཁྱོད་རང་ནངས་པར་བྱང་གི་ནགས་གསེབ་ཏུ་སོང་ལ། བྱ་ངང་པའི་ཁྱུ་
152

ར་ལོའི་བླ་མ་མར་མེ་མཛད།
གཅིག་འོང་གི། དེའི་ནང་ན་བླ་མ་ཡོད་པས་ཐེ་ཚོམ་མ་བྱེད་པར་བཟུང་ཞིག་ཟེར་ནས།
ནངས་པར་བྱང་གི་ནགས་གསེབ་ཏུ་བྱོན་ཏེ་བསྒུགས་པས། བྱ་ངང་པའི་ཁྱུ་གཅིག་
འཕུར་ཏེ་བྱུང་བ་དང༌། གང་ཡིན་སྙམ་པའི་ངང་ལ་མ་ཟིན་པར་ཤོར་རོ། དེར་བུད་
མེད་དེ་བྱུང་ནས། གླེན་པ་ཁྱོད་བླ་མ་ངོ་མི་ཤེས་པར་འདུག ད་ནངས་པར་བུད་མེད་
ཚན་གཅིག་འོང་གི། དེའི་ནང་ན་བླ་མ་ཡོད་པས་མ་ཤོར་བར་བཟུང་ཞིག་ཟེར་ཏེ་མི་
སྣང་བར་སོང་།
དེའི་ནངས་པར་བུད་མེད་ཚན་གཅིག་བྱུང་བ་དང༌། གཅིག་བཟུང་བས་མེ་
འབར་ཏེ། མེར་འབར་ཀྱང་བཟུང་བས་ཆུར་གྱུར་ཏེ། ཆུར་གྱུར་ཀྱང་བཟུང་བས་བླ་
མ་ཀྲོང་གིས་བྱུང་སྟེ། དེར་རབ་ཏུ་དགའ་ཆེས་ནས་ཕྱག་དང་བསྐོར་བ་བརྒྱ་སྟོང་དུ་མ་
བྱས། གསེར་ཕངས་མེད་དུ་ཕུལ་ནས་འདི་སྐད་ཅེས་ཞུས་སོ།
ཁོ་བོ་ལས་དང་སྐལ་བ་ལྡན།། བླ་མ་མཆོག་དང་དེ་རིང་མཇལ།། ད་ནི་ཟབ་
མོའི་གདམས་པ་རྣམས།། བདག་ལ་ཐུགས་རྗེས་བཟུང་དུ་གསོལ།། ཞེས་གསོལ་བ་
བཏབ་པས། བླ་མའི་ཞལ་ནས། ཨེ་མ་སྐྱེས་བུ་སྙིང་སྟོབས་ཅན།། དད་བརྩོན་ཤེས་
རབ་ལྡན་པ་ཁྱོད།། ལུས་དང་སྲོག་ལ་མི་བལྟ་བར།། གདམས་པ་འཚོལ་བ་ངོ་མཚར་
ཆེ།། ཡུལ་དང་གཉེན་ལ་མི་ཆགས་པར།། བླ་མ་བསྟེན་པ་ངོ་མཚར་ཆེ།། ནོར་ལ་
འཕངས་སེམས་མ་སྐྱེས་པར།། ཅི་ཡོད་གཏོང་བ་ངོ་མཚར་ཆེ།། སྒྱིད་ལུགས་ལེ་ལོ་མི་
བྱེད་པར།། བརྩོན་འགྲུས་རྩོམ་པ་ངོ་མཚར་ཆེ།། ཁ་གསག་ངོ་བསྟོད་མ་ཡིན་པར།།
སྙིང་ནས་དད་པ་ངོ་མཚར་ཆེ།། ངོ་མཚར་ཅན་གྱི་སྐྱེས་བུ་ཁྱོད།། གདམས་པའི་སྣོད་
153

རྭ་ལོའི་བླ་མ་མར་མེ་མཛད།
ལྡན་ཡིན་པར་ངེས།། ད་ནི་ཟབ་མོའི་གདམས་པ་འདི།། ཁོ་བོས་ཁྱོད་ལ་བསྟན་པར་
བྱ།། ཞེས་གསུངས་ནས། ཁྱོད་སྣོད་ལྡན་ཡིན་པ་ངས་སྔར་ནས་ཤེས་ཏེ། དེ་དུས་
གདམས་པ་སྟེར་བའི་དུས་ལ་མ་བབས་པ་དང༌། ཆོས་ཀྱི་ཆེ་བ་འདོན་ཕྱིར་མ་བྱིན་པ་
ཡིན། ད་དུས་ལ་བབས་པས་སྟེར་བ་ཡིན་ནོ།
དེར་ཚོགས་འཁོར་ཤོམས་ཤིག་གསུངས་པ་ལ་འདིར་ཡོ་བྱད་མི་འབྱོར་
པས་ཡེ་རང་དུ་གཤེགས་པར་ཞུ་ཞུས་པས། འདི་ཤིན་ཏུ་གསང་བར་བྱ་དགོས་པས་
འདི་ཀར་འཐད། ཡོ་བྱད་ལ་ཐོགས་མི་འོང་གསུངས། དེའི་ཚེ་བླ་མས་ལྟ་སྟངས་ཤིག་
མཛད་པས་དེའི་མོད་ལ་དཔའ་བོ་མཁའ་འགྲོ་བསམ་གྱིས་མི་ཁྱབ་པ་འདུས་བྱུང་སྟེ།
ལ་ལས་གདན་བཤམས། ལ་ལས་དཀྱིལ་འཁོར་བཞེངས། ལ་ལས་ཚོགས་དང་མཆོད་
གཏོར་རྒྱ་ཆེར་བཤམས་ནས། ཀུན་དུས་གཅིག་ལ་ཟིན་པར་བྱས་ནས། ཚེས་བརྒྱད་
ཀྱི་ཉིན་ཕྱེད་ན། འཇམ་དཔལ་གཤིན་རྗེ་གཤེད་དགྲ་ནག་གི་དཀྱིལ་འཁོར་དུ་དབང་
རྫོགས་པར་བསྐུར། སྲོད་ལ་འཇམ་དཔལ་གདོང་དྲུག་གི་དཀྱིལ་འཁོར་དུ་བཅུག་ཅིང་
དབང་བསྐུར།
ནམ་ཕྱེད་ན་བཅོམ་ལྡན་འདས་དཔལ་རྡོ་རྗེ་འཇིགས་བྱེད་ལྷ་བཅུ་གསུམ་གྱི་
དཀྱིལ་འཁོར་ཞལ་ཕྱེ་ནས། དབང་བཞི་མཐའ་རྟེན་དང་བཅས་པ་རྫོགས་པར་གནང་
སྟེ། རྒྱུད་སྒྲུབ་ཐབས་ལས་ཚོགས་ལ་སོགས་པའི་གདམས་པ་ཤིན་ཏུ་ཟབ་པ་མང་དུ་
གསུངས་སོ། །
དེའི་ཚེ་ནམ་མཁའ་གང་བའི་བདེ་བར་གཤེགས་པ་རྣམས་ཀྱིས་བྱིན་གྱིས་
154

རྭ་ལོའི་བླ་མ་མར་མེ་མཛད།
བརླབས། སྤྱན་མ་ལ་སོགས་པས་ཁྲུས་གསོལ། ཁྲོ་བོ་ཁྲོ་མོས་བགེགས་བསྐྲད།
གཟུགས་རྡོ་རྗེ་མ་ལ་སོགས་པས་མཆོད་པ་བྱས་ཤིང་། དེའི་ཚེ་སྒྲ་དང་འོད་དང༌།
ས་གཡོ་བ་དང་། འཇའ་ཚོན་གྱི་གུར་ཕུབ་པ་དང༌། མེ་ཏོག་ཁ་དོག་སྣ་ལྔའི་ཆར་འབབ་
པ་ལ་སོགས་པས་ལྟས་བཟང་པོ་དུ་མ་བྱུང་།
དེའི་ནུབ་མོ་མཚན་ཡལ་གྱི་བར་དུ་བླ་མ་དང་དཔའ་བོ་མཁའ་འགྲོ་རྣམས་
ལྷན་ཅིག་ཏུ་རྡོ་རྗེའི་གླུ་དང་གར་མང་པོ་མཛད་ཅིང་། ཚོགས་ཀྱི་འཁོར་ལོ་རྒྱ་ཆེན་པོ་
བསྐོར་ནས་རྭ་ཆེན་ལ་ལུང་བསྟན་དང་བྱིན་རླབས་མང་དུ་མཛད་དེ། དེ་ནས་ནམ་
ལངས་ཉེ་བ་ན། དཔའ་བོ་མཁའ་འགྲོ་རྣམས་རང་རང་གི་གནས་སུ་གྱེས་ཤིང་དཀྱིལ་
འཁོར་དེ་ཡང་འོད་དུ་ཡལ་ཏེ་ཐལ་བ་དང༌། ཚོགས་གཏོར་ཀུན་ཀྱང་གཉིད་སད་པའི་
རྨི་ལམ་ལྟར་སོང་ནས། བླ་མ་གཅིག་པུ་བཞུགས་ནས་འདུག་སྐད་དོ།
དེར་བླ་མའི་ཞལ་ནས། རྒྱུད་སྡེ་ཐམས་ཅད་ཀྱི་ཡང་སྙིང་།
གསང་སྔགས་གཞན་ལས་གནད་བཅུ་གསུམ་གྱིས་ཟབ་པ། སྡིག་པོ་ཆེ་བཙན་ཐབས་སུ་
སངས་རྒྱ་བ། གང་ཟག་དབང་པོ་རབ་ཚེ་འདི། འབྲིང་འཆི་ཁ། ཐ་མའང་བར་དོར་
གྲོལ་བའི་ཆོས་གྲུབ་ཐོབ་ཀྱི་ཟམ་མ་ཆད་པ། བྱིན་རླབས་ཀྱི་ངད་མ་ཡལ་བ། མཁའ་
འགྲོའི་སྙིང་ཁྲག་ཟབ་ལམ་རྡོ་རྗེ་འཇིགས་བྱེད་ཞེས་བྱ་བ་འདི་དོ་ནུབ་ངས་ཁྱོད་ལ་བྱིན་
པ་ཡིན་གྱིས། ཁྱོད་ཀྱིས་ཀྱང་མང་པོར་མི་སྤེལ་བར་སྒྲུབ་པ་རྩེ་གཅིག་ཏུ་གྱིས་དང༌།
ཚེ་འདིར་འཇའ་ལུས་སུ་འགྲོ་བ་ཐེ་ཚོམ་མེད་དོ་གསུངས་ནས་གསེར་རྣམས་ཚུར་ལ་
གནང་། ང་ལ་གསེར་གྱིས་དགོས་པ་མེད་དེ། ཁྱོད་རང་ཚོགས་རྫོགས་པའི་ཕྱིར་དང་།
155

རྭ་ལོའི་བླ་མ་མར་མེ་མཛད།

གདམས་པའི་ཆེ་བ་འདོན་ཕྱིར་གསེར་བླངས་པ་ཡིན། ད་གསེར་འདི་དག་གིས་ཕྱོགས་
འདིའི་རྟེན་རྣམས་ལ་མཆོད་པ་གྱིས་དང་སྨོན་ལམ་ཐོབ། དོན་ཆེན་པོ་འགྲུབ་བོ་ཞེས་
གསུངས་ནས་བླ་མ་ནམ་མཁའ་ལ་འཕུར་ཏེ་ཡེ་རང་ཉི་མ་སྟེང་གི་དགོན་པར་བཞུད་དོ།
ཡང་། དེའི་ཤོག ༣༤ ཕྲེང་། ༦ ལས།
དེ་ནས་བླ་མའི་དྲུང་དུ་བྱོན་ནས་བྱུང་ཚུལ་རྣམས་ཞུས་པས།
བླ་མའི་
ཞལ་ནས། དེ་བླ་མ་ཡི་དམ་གྱི་བཀའ་དྲིན་དང་ཐུགས་རྗེ་ཡིན་པས་གཏང་རག་གྱིས་
གསུངས་ནས་ཚོགས་ཀྱི་འཁོར་ལོ་རྒྱ་ཆེན་པོ་བསྐོར། དེར་བླ་མའི་ཞལ་ནས། ད་ཁྱོད་
ཀྱིས་ཡི་དམ་ལྷ་ཡི་ཞལ་མཐོང་ཞིང་ནམ་མཁའ་ལྟ་བུའི་དོན་མངོན་དུ་གྱུར་ནས། གྲུབ་
པ་ཐོབ་འདུག་པས་བོད་དུ་སོང་ཞིག་འགྲོ་དོན་རྒྱ་ཆེན་པོ་འབྱ